APSTIPRINĀTS  
 iepirkuma komisijas  
2018. gada 7. jūnija sēdē  
protokols Nr.1

Valsts asinsdonoru centrs

**Iepirkuma**

**„Donoru uzkodu komplektu piegāde”**

**(iepirkuma identifikācijas Nr. VADC 2018/17)**

**NOLIKUMS**

Rīga, 2018

## I. VISPĀRĪGĀ INFORMĀCIJA

## Iepirkuma identifikācijas numurs, iepirkuma procedūra, pasūtītājs un tā rekvizīti:

* 1. Iepirkuma identifikācijas numurs: VADC2018/17
  2. Pasūtītājs un tā rekvizīti: Valsts asinsdonoru centrs, Sēlpils iela 9, Rīga, Latvijas Republika, LV-1007, VNM kods Nr. 90000013926 (turpmāk – Pasūtītājs), tālrunis +37167471472, fakss +37167408881, elektroniskā pasta adrese: [iepirkumi@vadc.gov.lv](mailto:iepirkumi@vadc.gov.lv), mājas lapas adrese: [www.vadc.lv](http://www.vadc.lv)

Bankas rekvizīti:

Banka: Valsts kase

Bankas kods TRELLV22

Konta Nr. LV20TREL2290567004000

* 1. Iepirkuma procedūra – atklāts konkurss.
  2. Kontaktpersonas organizatoriska rakstura informācijas sniegšanai: Administratīvā departamenta vecākā iepirkumu speciāliste Līga Jākobsone, tālr. +37167408874, e-pasts: [iepirkumi@vadc.gov.lv](mailto:iepirkumi@vadc.gov.lv).

1. **Pretendents**
   1. Pretendents ir normatīvajos aktos noteiktajā kārtībā reģistrēta persona vai šādu personu apvienība, kas iesniegusi piedāvājumu piegādāt preces saskaņā ar iepirkuma „Donoru uzkodu komplektu piegāde”, identifikācijas Nr. VADC 2018/17 (turpmāk – iepirkums), nolikumā (turpmāk –nolikums) norādītajām Pasūtītāja prasībām.
   2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas saistības par šīm izmaksām neatkarīgi no iepirkuma rezultāta.
2. **Iepirkuma priekšmeta apraksts**
   1. Donoru uzkodu komplektu (turpmāk – prece) iegāde ar piegādi saskaņā ar Tehnisko specifikāciju.
   2. CPV kods: 15000000-8.
   3. Iepirkuma līguma darbības termiņš – līdz līguma saistību izpildei, prognozētā iepirkuma līguma darbības laika - 12 (divpadsmit) mēneši - ietvaros.
   4. Preču piegādes vieta: Valsts asinsdonoru centrs, Sēlpils iela 9, Rīga, LV-1007.
   5. Iepirkuma priekšmeta piegādes notiek atbilstoši Pasūtītāja veiktajiem pasūtījumiem iepirkuma līguma noteiktajā kārtībā.
   6. Iepirkuma paredzamā līgumcena: līdz EUR 41 999,99 (*četrdesmit viens tūkstotis deviņi simti deviņdesmit deviņi euro un deviņdesmit deviņi centi*) bez PVN.
   7. Paredzamais preces daudzums līdz 35 897 gab.
   8. Gadījumā, ja līguma darbības laikā netiek apgūta nolikuma 3.6. punktā minētā summa (prece nav izņemta tehniskās specifikācijas 3.4. punktā minētajā apjomā), tad Līguma izpildes termiņš pusēm rakstveidā vienojoties var tikt pagarināts līdz brīdim, kad minētā summa tiek atgūta.
3. **Piedāvājuma izvēles kritērijs.** Piedāvājuma izvēles kritērijs ir Tehniskās specifikācijas prasībām atbilstošs saimnieciski izdevīgākais piedāvājums.
4. **Informācijas apmaiņa un papildu informācijas sniegšana**
   1. Iepirkuma dokumentācija ir pieejama Pasūtītāja mājas lapā [www.vadc.lv](http://www.vadc.lv) sadaļā “Publiskie iepirkumi”.
   2. Ieinteresētajiem piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par iepirkuma nolikumu šādā kārtībā:
      1. visi pieprasījumi nosūtāmi uz e-pasta adresi: [iepirkumi@vadc.gov.lv](mailto:iepirkumi@vadc.gov.lv);
      2. visos pieprasījumos jāietver norāde: “Donoru uzkodu komplektu piegāde” (Iepirkuma identifikācijas Nr. VADC 2018/17) nolikumu”;
   3. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
5. **Piedāvājuma iesniegšanas laiks, vieta un piedāvājumu atvēršanas sanāksme**
   1. Pretendenti piedāvājumus iesniedz līdz **2018. gada 19. jūnijam, plkst. 11:00** Pasūtītāja telpās, Sēlpils ielā 9, Rīgā, Latvijas Republikā, LV-1007, 228. kabinetā, darba dienās no plkst. 9:00 līdz 16:00, iesniedzot personīgi, nosūtot pa pastu uz norādīto adresi vai ar kurjera starpniecību.
   2. Nosūtot piedāvājumu pa pastu vai izmantojot kurjera pakalpojumus pretendents uzņemas atbildību par piedāvājuma nogādāšanu līdz nolikuma 6.1. punktā norādītajam termiņam nolikuma 6.1. punktā norādītajā vietā. Piedāvājumi pēc nolikuma 6.1. punktā norādītā iesniegšanas termiņa beigām netiks pieņemti, un pa pastu vai izmantojot kurjera pakalpojumus saņemtie piedāvājumi tiks nosūtīti atpakaļ pretendentam neatvērti.
   3. Piedāvājumu atvēršana un vērtēšana notiek slēgtā komisijas sēdē saskaņā ar nolikuma nosacījumiem.

## II. PIEDĀVĀJUMA NOFORMĒJUMA PRASĪBAS

1. Pretendenti sagatavo un iesniedz piedāvājumu saskaņā ar nolikumā izvirzītajām prasībām. Pretendents iesniedz vienu piedāvājuma variantu par visu iepirkuma priekšmetu.
2. Piedāvājums sastāv no šādām daļām:
   1. Pretendenta atlases dokumenti:
      1. Pieteikums dalībai iepirkumā (forma nolikuma 1. pielikumā);
      2. Ārvalstīs reģistrēta pretendenta attiecīgās valsts Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes izdotas reģistrācijas apliecības kopija vai izziņas kopija, kas apliecina, ka pretendents ir reģistrēts likumā noteiktajā kārtībā. Ja Pretendents ir reģistrēts Latvijas Republikas Uzņēmumu reģistrā, šāda veida dokuments nav jāiesniedz.
      3. Ražotāja vai tā pārstāvja pilnvarojuma apliecinājums (izsniegtās pilnvaras apliecināta kopija) pretendentam par tiesībām pārdot preci Latvijā. Gadījumā, kad pretendents iesniedz ražotāja pārstāvja pilnvaru, klāt jāpievieno ražotāja pilnvarojuma apliecinājumu pārstāvim par tiesībām pārdot piedāvāto preci Latvijā un pārpilnvarojuma tiesībām.
      4. Dokuments (apliecinājums), kurā norāda, vai pretendenta vai tā piesaistītā apakšuzņēmēja uzņēmums atbilst mazā vai vidējā uzņēmuma statusam (mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro).
   2. Tehniskais un finanšu piedāvājums, sagatavoti atbilstoši 2. pielikuma un 3. pielikuma formām.
   3. Preču paraugi saskaņā ar tehniskās specifikācijas 2.4. punktu.
3. Piedāvājuma dokumenti (nolikuma 8.1.-8.3. punkts) iesniedzami aizlīmētā iepakojumā vai aploksnē, uz kuras jānorāda:
   1. iepirkuma procedūra „Donoru uzkodu komplektu piegāde”,
   2. iepirkuma identifikācijas Nr. VADC 2018/17;
   3. Pasūtītāja nosaukums un adrese: Valsts asinsdonoru centrs, Sēlpils iela 9, Rīga, Latvijas Republika, LV-1007;
   4. pretendenta nosaukums un juridiskā adrese;
   5. pretendenta kontaktpersonas vārds, uzvārds, tālruņa numurs;
   6. atzīme: „Piedāvājums iepirkumam”.
   7. atzīme: „Neatvērt līdz 2018. gada 19. jūnijam, plkst.11.00”.
4. Preču paraugi (nolikuma 9.3. punkts) iesniedzami aizlīmētā iepakojumā Sēlpils ielā 9, Rīgā, LV-1007, 228. kabinetā līdz piedāvājumu iesniegšanas termiņa, kas norādīts nolikuma 6.1. punktā, beigām. Uz iepakojuma jānorāda:
   1. iepirkuma procedūra „Donoru uzkodu komplektu piegāde”,
   2. iepirkuma identifikācijas Nr. VADC 2018/17;
   3. Pasūtītāja nosaukums un adrese: Valsts asinsdonoru centrs, Sēlpils iela 9, Rīga, Latvijas Republika, LV-1007;
   4. pretendenta nosaukums un juridiskā adrese;
   5. pretendenta kontaktpersonas vārds, uzvārds, tālruņa numurs;
   6. atzīme: „Preču paraugi”;
   7. atzīme: „Neatvērt līdz 2018. gada 19. jūnijam, plkst.11.00”.
5. Piedāvājuma noformējuma prasības:
   1. 1 (viens) eksemplārs drukātā formā ar norādi ORIĢINĀLS un 1 (viena) kopija elektroniskā formā *pdf* formātā (izņemot tehnisko un finanšu piedāvājumus, kas iesniedzami *docx* formātā ar kopēšanas un drukāšanas iespēju) uz datu nesēja (kompaktdisks vai zibatmiņa) ar norādi KOPIJA. Piedāvājuma kopija ir jāiesniedz vienā datnē. Ja objektīvu apstākļu dēļ tas nav iespējams, pretendents nodrošina, ka datņu nosaukumi tiek numurēti un veido secību, kas pilnībā atbilst piedāvājuma oriģinālā ietverto dokumentu secībai. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu;
   2. iesniegtajiem dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu – uz pēdējās lapas aizmugures cauršūšanai izmantojamā aukla nostiprināta ar pārlīmētu lapu, uz kuras norādīts cauršūto lapu skaits, ko ar savu parakstu un pretendenta zīmoga/spiedoga nospiedumu (ja tāds ir paredzēts) apliecina pretendenta pārstāvis. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts;
   3. ja pretendents iesniedzis kāda dokumenta kopiju, tā jāapliecina atbilstoši Ministru kabineta 2010. gada 28. septembra  noteikumu Nr. 916 “Dokumentu izstrādāšanas un noformēšanas kārtība” prasībām.
   4. Piedāvājuma dokumenti jāsagatavo latviešu valodā. Ārvalstu izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.
   5. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
   6. Piedāvājums jāparaksta pretendenta pārstāvim, kuram ir pārstāvības tiesības vai tā pilnvarotai personai, pievienojot pilnvaru pretendenta atlases dokumentu piedāvājuma daļā. Pilnvarā precīzi jānorāda pilnvarotajai personai piešķirto tiesību un saistību apjoms.
6. Pirms nolikuma 6.1. punktā noteiktā piedāvājuma iesniegšanas termiņa beigām pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam.
7. Pirms nolikuma 6.1. punktā noteiktā piedāvājuma iesniegšanas termiņa beigām pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.

**III. Nosacījumi Pretendenta dalībai IEPIRKUMā**

## Nosacījumi Pretendenta dalībai iepirkumā

* 1. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja uz pretendentu attiecināmi Publisko iepirkumu likuma 9. panta astotajā daļā norādītie izslēgšanas nosacījumi. Pretendentu izslēgšanas gadījumi tiks pārbaudīti Publisko iepirkumu likuma 9. pantā noteiktajā kārtībā
  2. Pretendents normatīvajos aktos noteiktajos gadījumos ir reģistrēts Latvijas Republikas Uzņēmumu reģistra komercreģistrā vai līdzvērtīgā komersantu reģistrācijas reģistrā ārvalstīs (ja attiecīgās ārvalsts normatīvie akti šādu reģistrāciju paredz).
  3. Pretendentam ir tiesības pārdot piedāvāto preci Latvijā.
  4. Pretendents ir reģistrēts Pārtikas un veterinārā dienesta reģistros un tam Pārtikas un veterinārā dienesta pārbaudēs piešķirts vērtējums A (pilnībā atbilst pārtikas apriti reglamentējošo normatīvo aktu prasībām) vai B (atbilst pārtikas apriti reglamentējošo normatīvo aktu prasībām, taču konstatētas neatbilstības, kas neietekmē pārtikas nekaitīgumu un drošumu). Pasūtītājs pārbaudīs informāciju par pretendentu Pārtikas un veterinārā dienesta publiskajos reģistros https://registri.pvd.gov.lv/ur.

**IV. Piedāvājumu vērtēšana**

1. Piedāvājumu noformējuma pārbaudi, pretendentu atlasi, tehnisko piedāvājumu atbilstības pārbaudi un piedāvājuma izvēli iepirkuma komisija veic slēgtā sēdē.

## Piedāvājumu vērtēšanu iepirkuma komisija veic šādos 4 (četros) secīgos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:

## 1. posms – Piedāvājumu noformējuma pārbaude. Iepirkuma komisija pārbauda, vai piedāvājums sagatavots un noformēts atbilstoši nolikumā norādītajām noformēšanas prasībām.

## 2. posms – Atbilstības atlases prasībām pārbaude. Iepirkuma komisija, ņemot vērā iesniegtos pretendenta atlases dokumentus, novērtē, vai pretendenti atbilst nolikumā noteiktajām prasībām.

## 3. posms - Piedāvājuma izvērtēšana un izvēle. Iepirkumu komisija izvērtē iesniegtā piedāvājuma atbilstību tehniskajā specifikācijā noteiktajām prasībām. Iepirkuma komisija izvēlas piedāvājumu, kas pilnībā atbilst Nolikumā izvirzītajām prasībām un ir saimnieciski visizdevīgākais. Komisija nosaka saimnieciski visizdevīgāko piedāvājumu atbilstoši 17. punkta tabulā ietvertajiem vērtēšanas kritērijiem. Pretendentu, kurš ieguvis visvairāk punktu skaitu, atzīst par uzvarētāju iepirkumā. Iegūto punktu kopsummu aprēķina saskaitot visus kritērijus kopā. Ja divi vai vairāk pretendentu ir ieguvuši vienādu lielāko punktu skaitu, par uzvarētāju atzīst to, kurš saņēmis lielāko punktu skaitu par kritēriju G. Ja pēc kritērija G nav iespējams noteikt uzvarētāju (pretendentiem ir vienāds punktu skaits), tad par uzvarētāju iepirkumā tiek atzīts pretendents, kurš saņēmis lielāku punktu skaitu par kritēriju H.

1. Iesniegto piedāvājumu vērtēšanā tiks izmantoti šādi vērtēšanas kritēriji un to skaitliskās vērtības:

|  |  |  |
| --- | --- | --- |
| **Apzīmējums** | **Piedāvājumu vērtēšanas kritēriji** | **Aprēķins** |
| **A** | Nacionālās pārtikas kvalitātes shēmas marķējums un tā apliecinājums (sertifikāts). | Par katru uzkodu komplektā ietilpstošu produktu – 10 punkti. |
| **B** | Produkts ražots vai fasēts Latvijā. | Par katru uzkodu komplektā ietilpstošu produktu – 10 punkti. |
| **C** | Augļu un riekstu maisījums un hematogēna batoniņš nesatur ģenētiski modificētus produktus | Par katru iepakojuma vienību – 10 punkti. |
| **D** | Hematogēna batoniņš nesatur hidrogenētus taukus. | 5 punkti |
| **E** | Hematogēna batoniņa masa lielāka par 40 gramiem. | Par katriem papildus 10 gramiem – 5 punkti |
| **F** | Žāvētu augļu un riekstu maisījuma masa iepakojumā lielāka par 60 gramiem. | Par katriem papildus 5 gramiem – 5 punkti. |
| **G** | Papildus riekstu saturs žāvētu augļu un riekstu maisījumā  (minimālā prasība: 18 g riekstu jeb 30% no 60 g maisījuma). | Par katriem papildus 2 g riekstu - 10 punkti |
| **H** | Riekstu daudzveidība žāvētu augļu un riekstu maisījuma iepakojumā | 1 veida rieksti – 0 punkti  2 veidu rieksti – 5 punkti  3 veidu rieksti - 10 punkti  4 un vairāk veidu rieksti – 15 punkti |

1. Iepirkuma komisija piedāvājumu neizskata, ja piedāvājumu izvērtēšanas laikā pretendents savu piedāvājumu atsauc vai maina.
2. Iepirkuma komisija pretendentu noraida, ja:
   1. pretendents ir iesniedzis nepatiesu informāciju, iesniedzis nepilnīgu vai vispār nav iesniedzis pieprasīto informāciju.
   2. piedāvājums neatbilst kādai iepirkuma nolikumā noteiktajai prasībai, vai piedāvājums tiek atzīts par nepamatoti lētu.
3. Iepirkuma komisija pretendentu izslēdz no turpmākās dalības iepirkumā, ja komisija konstatē, ka attiecībā uz pretendentu, kuram saskaņā ar nolikumā noteikto piedāvājumu vērtēšanas kārtību būtu piešķiramas tiesības slēgt līgumu, ir attiecināmi Publisko iepirkumu likuma 42. panta pirmajā daļā noteiktie izslēgšanas noteikumi.

**V. IEPIRKUMA LĪGUMA slēgšana**

1. Trīs darba dienu laikā pēc lēmuma pieņemšanas visi pretendenti rakstiski tiks informēti par pieņemto lēmumu.
2. Ar izraudzīto pretendentu tiks slēgts iepirkuma līgums saskaņā ar nolikuma nosacījumiem.
3. Izraudzītais pretendents paraksta iepirkuma līgumu ne vēlāk kā 7 (septiņu) dienu laikā pēc Pasūtītāja rakstveida pieprasījuma, kurš sagatavots apstākļos, kad vairs nepastāv tiesiski šķēršļi iepirkuma līguma noslēgšanai.
4. Ja iepirkuma uzvarētājs neparaksta iepirkuma līgumu Pasūtītāja noteiktajā termiņā vai nepaziņo Pasūtītājam par līguma parakstīšanas faktu, Pasūtītājs to uzskata par atteikumu slēgt iepirkuma līgumu. Šādā gadījumā iepirkuma komisija ir tiesīga pieņemt lēmumu par līguma slēgšanas tiesību piešķiršanu pretendentam, kurš iesniedzis piedāvājumā preci ar nākamo zemāko cenu, un kura tiek atzīta par atbilstošu preču atbilstības novērtējumā, saskaņā ar nolikuma 16.‑17. punktu.
5. Pasūtītājs ne vēlāk kā 10  darbdienu laikā pēc dienas, kad stājas spēkā iepirkuma līgums, savā pircēja profilā ievieto iepirkuma līguma tekstu un iesniedz publicēšanai Iepirkumu uzraudzības biroja tīmekļvietnē paziņojumu par līguma slēgšanas tiesību piešķiršanu.
6. Piegādātājs nodrošina piegādi ārkārtas gadījumā 48 stundu laikā, visā līguma darbības laikā. Ārkārtas gadījumā piegādājamo preču apjoms nepārsniedz viena mēneša preču piegādes apjomu.
7. Pretendentam pēc līguma noslēgšanas ir pienākums pēc pasūtītāja pieprasījuma tā norādītajā laikā sniegt informāciju un iesniegt to pamatojošos dokumentus par preču uzglabāšanas vietu, apstākļiem, temperatūras monitoringu un preču loģistikas organizāciju no ražotāja līdz pasūtītāja noliktavai.
8. Pasūtītājam ir tiesības veikt un pretendentam pēc līguma noslēgšanas ir pienākums atļaut veikt un piedalīties pasūtītāja veiktajās piegādes un uzglabāšanas apstākļu pārbaudēs (otras puses audits) pretendenta noliktavā un parakstīt pasūtītāja sastādītos dokumentus.

**VI. pielikumu saraksts**

Nolikumam ir pievienoti 3 (trīs) pielikumi, kas ir tā neatņemamas sastāvdaļas:

|  |
| --- |
| 1. pielikums. Pieteikuma par piedalīšanos iepirkumā forma  2. pielikums. Tehniskā specifikācija |
| 3. pielikums. Finanšu piedāvājuma forma |
|  |

Nolikuma 1. pielikums

(VADC 2018/17)

PIETEIKUMS

Par piedalīšanos iepirkumā

**“Donoru uzkodu komplektu piegāde”**

**(identifikācijas Nr. VADC 2018/17)**

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pretendenta pilns nosaukums)

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

biroja adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālr. \_\_\_\_\_\_\_\_\_\_\_\_\_\_, elektroniskā pasta adrese:\_\_\_\_\_\_\_\_\_\_\_\_\_\_\_\_\_\_\_\_.

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

(pilnvarotās personas amats, vārds, uzvārds)

ar šī pieteikuma iesniegšanu:

⦁ piesakās piedalīties iepirkumā „Donoru uzkodu komplektu piegāde”;

* apņemas ievērot visas nolikuma prasības;
* atzīst sava pieteikuma un piedāvājuma spēkā esamību līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai;
* apņemas, ja tiek atzīts par uzvarētāju, noslēgt līgumu;
* apliecina, ka piedāvātās preces ir atļauts pārdot Latvijas Republikā;
* apliecina, ka uz pretendentu neattiecas Publisko iepirkumu likuma 9. panta astotajā daļā noteiktie pretendentu izslēgšanas nosacījumi;
* apliecina, ka visas iesniegtās ziņas ir patiesas.

Potenciālā preču uzglabāšanas adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informācija līguma noslēgšanai:

Banka: \_\_\_\_\_\_\_\_\_\_\_\_\_\_\_\_\_

Kods: \_\_\_\_\_\_\_\_\_\_\_\_\_\_\_\_\_\_\_\_

Konts: \_\_\_\_\_\_\_\_\_\_\_\_\_\_\_\_\_\_\_\_\_

Personas, kura parakstīs līgumu vārds, uzvārds, statuss (pilnvarota persona/valdes loceklis): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts[[1]](#footnote-1):

\_\_\_\_\_\_\_\_\_\_\_\_\_\_\_\_\_\_\_\_\_\_\_

(pilnvarotā persona)

Nolikuma 2. pielikums

(VADC 2018/17)

Tehniskā specifikācija

„**Donoru uzkodu komplektu piegāde”**

|  |  |  |
| --- | --- | --- |
|  | | **Lapas Nr. tehniskā un finanšu piedāvājuma dokumentācijā** |
| **1. Vispārējās prasības** | |  |
| 1.1. | Pretendents ir reģistrēts Pārtikas un veterinārajā dienestā. |  |
| 1.2. | Viena uzkodu komplekta vērtība (cena) – *euro* 1,42 (ieskaitot PVN). |  |
| **2.Tehniskās prasības** | |  |
| 2.1. | Produktu uzglabāšanas temperatūra +15° C līdz +25° C. |  |
| 2.2. | Produktu derīguma termiņš – ne mazāks kā četri mēneši no piegādes brīža pasūtītājam. |  |
| 2.3. | Derīguma termiņa marķējums un preču sastāvdaļas ir valsts valodā skaidri salasāmas uz katra fasētā produkta iepakojuma. |  |
| 2.4. | Viena uzkodu komplekta sastāvā: |  |
| 2.4.1. | negāzēts dzeramais ūdens – 500 ml pudele; |  |
| 2.4.2. | viens hematogēna batoniņš  masa ne mazāk kā 40 grami; |  |
| 2.4.3. | viens iepakojums žāvētu augļu un riekstu maisījuma:   * masa ne mazāk kā 60 grami; * maisījuma masa satur 30% riekstu uz katriem 60 gramiem produkta; * vēlams riekstu maisījumā iekļaut mandeles, lazdu riekstus, Indijas riekstus. |  |
| 2.5. | Uz žāvētu augļu un riekstu maisījuma iepakojuma ir norādīta atsevišķo sastāvdaļu masa. |  |
| **3. Citas prasības** | |  |
| 3.1. | Uzkodu komplektus fasē pasūtītāja sagatavotajā polietilēna iepakojumā, kuru piegādātājs saņem no pasūtītāja vienu reizi mēnesī. Safasētos uzkodu komplektus pretendents iepako pretendenta nodrošinātās kartona kastēs (ne vairāk kā 100 komplekti vienā kastē). |  |
| 3.2. | Uzkodu komplektus pasūtītājam piegādā saskaņā ar pasūtītāja pieļauto loģistiku (N 1 vai N 2 kategorijas autotransports). |  |
| 3.3. | Paredzamais līguma darbības termiņš – līdz pilnīgai saistību izpildei (prognozētais līguma darbības termiņš 1 gads). |  |
| 3.4. | Daudzums – 35 890 donoru uzkodu komplekti. |  |
| 3.5. | Pirmā piegāde – pēc pasūtītāja pieprasījuma atbilstoši līgumā noteiktajai kārtībai. |  |

Nolikuma 3. pielikums

(VADC 2018/17)

Finanšu piedāvājums

**“Donoru uzkodu komplektu piegāde”**

**(identifikācijas Nr. VADC 2018/17)**

Valsts asinsdonoru centram

Sēlpils ielā 9, Rīgā, LV - 1007

2018. gada \_\_\_. \_\_\_\_\_\_\_\_\_\_\_[[2]](#footnote-2)

Ar šo piedāvājumu \_\_\_\_\_\_\_\_\_\_\_\_\_\_\_\_\_\_\_/sabiedrība/\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_\_, iesniedz savu piedāvājumu iepirkumā„Donoru uzkodu komplektu piegāde” (iepirkuma procedūras identifikācijas Nr. VADC 2018/17).

|  |  |  |  |  |  |
| --- | --- | --- | --- | --- | --- |
| Nr. | Nosaukums | Daudzums | Vienības cena\* *euro* ar PVN | Kopējā cena, euro bez PVN | Kopējā cena *euro* ar PVN |
| 1. | Donoru uzkodu komplekti | 35 788 | 1,42 | 41 999,14 | 50 818,96 |

\*Saskaņā ar Ministru kabineta 2015. gada 27. decembra noteikumiem Nr.1037 “Noteikumi par cilvēka asiņu un asins komponentu savākšanas, testēšanas, apstrādes, uzglabāšanas un izplatīšanas kvalitātes un drošības standartiem un kompensāciju par izdevumiem zaudētā asins apjoma atjaunošanai”

Piedāvātā kopējā cena *euro* ar PVN iepirkuma priekšmetam Donoru uzkodu komplekti” ir 50 818,96 EUR (piecdesmit tūkstoši astoņi simti astoņpadsmit euro un deviņdesmit seši centi).

Līguma cena tiek aplikta ar PVN \_\_\_\_\_ % likmes apmērā.

Apliecinām, ka piekrītam iepirkuma dokumentācijai un piekrītam, ka šis finanšu piedāvājums, ja iepirkuma komisija par to pieņems lēmumu, būs par pamatu iepirkuma līguma slēgšanai.

Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotās personas ieņemamais amats, vārds, uzvārds, paraksts[[3]](#footnote-3)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-1)
2. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-2)
3. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-3)